ທ່ານ ຫງວຽນຊິງຮຸ່ງ, ປະທານສະພາແຫ່ງຊາດ ຕ້ອນຮັບທ່ານ Chung Ui-Hwa, ປະທານສະພາແຫ່ງຊາດ ສ.ເກົາຫຼີ.
ພາບ: ທົ້ງເຍີດ/VNA
ທ່ານ ຫງວຽນຊິງຮຸ່ງ, ປະທານສະພາແຫ່ງຊາດ ພົບປະເຈລະຈາ
ກັບທ່ານ Chung Ui-Hwa, ປະທານສະພາແຫ່ງຊາດສ.ເກົາຫລີ. ພາບ: ທົ້ງເຍີດ/VNA
ທ່ານ ຫງວຽນຊິງຮຸ່ງ, ປະທານສະພາແຫ່ງຊາດໄດ້ຕ້ອນຮັບ, ພົບປະເຈລະຈາ ແລະ ຈັດງານລ້ຽງແກ່ທ່ານ Chung Ui-Hwa, ປະທານສະພາແຫ່ງຊາດ ສ.ເກົາຫຼີ. ນີ້ແມ່ນການມາຢ້ຽມຢາມ ຫວຽດນາມ ຢ່າງເປັນທາງການຄັ້ງທຳອິດຂອງການນຳຂັ້ນສູງ ສ.ເກົາຫຼີ ໃນປີ 2015 ແລະ ກໍ່ເປັນຄະນະຜູ້ແທນຂັ້ນສູງ ສະພາແຫ່ງຊາດຂອງຕ່າງປະເທດຄະນະທຳອິດທີ່ມາຢ້ຽມຢາມ ແລະ ເຮັດວຽກຢູ່ທີ່ສຳນັກງານສະພາແຫ່ງຊາດຫຼັງໃໝ່ ບາດິ່ງ, ຮ່າໂນ້ຍ.
ທ່ານ Chung Ui-Hwa, ປະທານສະພາແຫ່ງຊາດ ສ.ເກົາ ຫຼີ ກໍ່ໄດ້ເຂົ້າຢ້ຽມຂໍ່ານັບທ່ານ ຫງວຽນຝູ້ຈ້ອງ, ເລຂາທິການໃຫຍ່ ແລະ ທ່ານເຈືອງເຕິນຊາງ, ປະທານປະເທດ ໃນບັນດາການພົບປະເຈລະຈາ, ການເຂົ້າຢ້ຽມຂໍ່ານັບ, ການນຳພັກ, ລັດ, ສະພາແຫ່ງຊາດ ຫວຽດນາມ ໄດ້ສະແດງຄວາມຊົມເຊີຍຢ່າງສຸດອົກສຸດໃຈ ແລະ ຍິນດີຕ້ອນ ຮັບທ່ານ Chung Ui-Hwa ມາຢ້ຽມຢາມ ຫວຽດ ນາມ ໃນຂະນະການພົວພັນ ລະຫວ່າງສອງປະເທດ ຫວຽດ ນາມ-ສ.ເກົາຫຼີ ພວມພັດທະນາຢ່າງດີງາມທີ່ສຸດ ແລະ ກໍ່ຖືກກັບໄລຍະເວລາ ຫວຽດນາມ ພວມຫ້າງຫາກະກຽມໃຫ້ແກ່ການຈັດຕັ້ງກອງປະຊຸມໃຫຍ່ສະຫະພັນລັດຖະສະພາໂລກ ຄັ້ງທີ 132 (IPU)ໃນຕໍ່ໜ້ານີ້.
ທ່ານ ຫງວຽນຝູ໋ຈ້ອງ, ເລຂາທິການໃຫຍ່ ຕ້ອນຮັບ ທ່ານ Chung Ui-Hwa,
ປະທານສະພາແຫ່ງຊາດ ສ.ເກົາຫຼີ. ພາບ: ຈີ້ຢຸງ/VNA
ທ່ານ ເຈືອງເຕິນຊາງ, ປະທານປະເທດ ຕ້ອນຮັບ ທ່ານ Chung Ui-Hwa,
ປະທານສະພາແຫ່ງຊາດ ສ.ເກົາຫຼີ. ພາບ: ຫງວຽນຄາງ/VNA
ທ່ານ ເລແທັງຫາຍ, ເລຂາຄະນະພັກນະຄອນ ໂຮ່ຈີມິນ ຕ້ອນຮັບທ່ານ Chung Ui-Hwa,
ປະທານສະພາແຫ່ງ ຊາດ ສ.ເກົາຫຼີ. ພາບ: ແທັງຫວູ/VNA
ທ່ານປະທານ ສະພາແຫ່ງຊາດ ສ.ເກົາຫຼີ ແລະ ບັນດາການນຳຂອງຫວຽດນາມ ໄດ້ຕີລາຄາສູງຕໍ່ກັບບັນຫາທີ່ທັງສອງປະເທດໄດ້ອອກຖະແຫຼງການຮ່ວມຢ່າງເປັນທາງການ ສິ້ນສຸດການເຈລະຈາສັນຍາການຄ້າເສລີ ລະຫວ່າງ ຫວຽດນາມ-ສ.ເກົາຫຼີ ເມື່ອເດືອນທັນວາ 2014 ຜ່ານມາ ຊຶ່ງມັນຈະສ້າງເງື່ອນໄຂເພື່ອເພີ່ມມູນຄ່າການຄ້າສອງຝ່າຍບັນລຸເປົ້າໝາຍ 70 ຕື້ USD ໃນປິ 2020.
ທັງສອງຝ່າຍໄດ້ໃຫ້ຄຳໝັ້ນສັນຍາຈະສືບຕໍ່ຍູ້ແຮງການພົວພັນຮ່ວມມືລະຫວ່າງສະພາແຫ່ງຊາດ ສອງປະເທດ ໃນການແບ່ງປັນບົດຮຽນດ້ານນິຕິບັນຍັດ ແລະ ຄວບຄຸມການປະຕິບັດບັນດາຂໍ້ຕົກລົງລະຫວ່າງສອງປະເທດ; ນໍາເອົາການພົວພັນຮ່ວມມືຄູ່ຮ່ວມມືຍຸດທະສາດ ລະຫວ່າງສອງປະເທດ ນັບມື້ເຂົ້າສູ່ລວງເລິກ, ພັດທະນາທຸກດ້ານ, ທຸກຂົງເຂດຢ່າງດີງາມ.
ເນື່ອງໃນໂອກາດມາຢ້ຽມຢາມ ຫວຽດນາມ ຢ່າງເປັນທາງການ, ທ່ານ Chung Ui-Hwa ປະທານ ສະພາແຫ່ງ ຊາດ ສ.ເກົາຫຼີ ໄດ້ມີການເຄື່ອນໄຫວຈຳນວນໜຶ່ງຄື: ເຂົ້າສຸສານ, ຄິດອາໄລຫາທ່ານປະທານ ໂຮ່ຈີມິນ, ໄປຢ້ຽມ ຢາມທີ່ຢູ່ ແລະ ບ່ອນເຮັດວຽກຂອງເພິ່ນໃນເຂດ ຮ່ອງ ຮອຍປະຫວັດສາດ ທຳນຽບປະທານປະເທດ; ໄປຢ້ຽມ ຢາມ, ພົບປະກັບພີ່ນອ້ງຊາວເກົາຫຼີໃຕ້ ທີ່ພວມດຳລົງຊີວິດ ແລະ ອອກແຮງງານຢູ່ ຫວຽດນາມ; ໄປຢ້ຽມ ຢາມໂຮງ ຮຽນສ.ເກົາຫຼີ ຢູ່ ຫວຽດນາມ; ໄປທ່ຽວຊົມອ່າວ ຫ້າລອງ ມໍລະດົກໂລກທາງທຳມະຊາດ.
ທ່ານ Chung Ui-Hwa, ປະທານ ສະພາແຫ່ງຊາດ ສ.ເກົາຫຼີ ກໍ່ໄດ້ໄປຢ້ຽມຢາມວິສາຫະກິດ ສ.ເກົາຫຼີ ຈຳນວນໜຶ່ງທີ່ພວມດໍາເນີນທຸລະກິດຢູ່ ຫວຽດນາມ; ພົບປະ, ໂອ້ລົມສົນທະນາກັບນັກສຶກສາຂອງມະຫາວິທະຍາໄລວິ ທະ ຍາຊາດ ສັງຄົມ ແລະ ມະນຸດວິທະຍາຂອງນະຄອນ ໂຮ່ຈີມິນ, ພົບປະກັບການນຳນະຄອນ ກ່ອນທີ່ຈະສິ້ນສຸດຢ່າງຈົບງາມການມາຢ້ຽມຢາມ ຫວຽດນາມ ຢ່າງເປັນທາງການຄັ້ງນີ້.
ທ່ານ Chung Ui-Hwa, ປະທານສະພາແຫ່ງຊາດ ສ.ເກົາຫຼີ ຢ້ຽມຢາມທີ່ຢູ່
ແລະ ບ່ອນເຮັດວຽກຂອງເພິ່ນໃນເຂດ ຮ່ອງຮອຍປະຫວັດສາດ ທຳນຽບປະທານປະເທດ. ພາບ: ທົ້ງເຍີດ/VNA
ທ່ານ Chung Ui-Hwa, ປະທານສະພາແຫ່ງຊາດ ສ.ເກົາຫຼີ ພົບປະກັບນັກສຶກສາຂອງມະຫາວິທະຍາໄລ
ວິທະຍາຊາດ ສັງຄົມ ແລະ ມະນຸດວິທະຍານະຄອນ ໂຮ່ຈີມິນ. ພາບ: ແທງັຫວູ/VNA
ທ່ານ Chung Ui-Hwa, ປະທານສະພາແຫ່ງຊາດ ສ.ເກົາຫຼີ ໂອ້ລົມກັນກັບນັກສຶກສາ
ຂອງມະຫາວິທະຍາໄລວິທະຍາຊາດ ສັງຄົມ ແລະ ມະນຸດວິທະຍານະຄອນ ໂຮ່ຈີມິນ. ພາບ: ແທງຫວູ/VNA
ປະຕິບັດໂດຍ: VNA/VNP